مال چارینوخ ءَ بچ
زیندھ پر من یہ شغانے 
مہر پجھارے نہ انت
من کئے آں 
یک مال چارینوخ ءَ بچ
مال ءَ پہنوال
مال ءَ واژہ تہ نہ انت
مہر ءَ پہنوالی
کہ مئیں میراثیں من شیراں جناں
من گوشاں شیران و شنزاراں کناں
من جناں پندھاں
ژہ ڈکالیں دھاں
من رواں پولاں
چَراغیں بیذھاں
مئیں گذان ءَ ژہ
گوشئےکہ کستریں مئیں آزماں
زیندھ پر من یہ شغانے
مہر پجھارے نہ انت
من کئے آں
یک مال چارینوخ ءَ بچ
مال ءَ پہنوال
مال ءَ واژہ تہ نہ انت
صادق مری